CELEX: 62022TN0016
Language: sl
Date: 2022-01-10 00:00:00
Title: Zadeva T-16/22: Tožba, vložena 10. januarja 2022 – NV/EIB

28.2.2022   
            
            
               SL
            
            
               Uradni list Evropske unije
            
            
               C 95/40
            
         
      Tožba, vložena 10. januarja 2022 – NV/EIB
      (Zadeva T-16/22)
      (2022/C 95/57)
      Jezik postopka: francoščina
      
         Stranki
      
      
         Tožeča stranka: NV (zastopnik: L. Levi, odvetnik)
      
         Tožena stranka: Evropska investicijska banka
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  ugotovi, da je tožba dopustna in utemeljena
                  in zato
               
            
                  —
               
               
                  razglasi za ničen sklep z dne 5. februarja 2021, s katerim je bilo ugotovljeno, da so bile odsotnosti tožeče stranke v obdobjih od 29. maja 2020 do 15. septembra 2020, od 30. junija 2020 do 30. septembra 2020, od 7. septembra 2020 do 7. novembra 2020, in od 3. novembra 2020 do 8. januarja 2021 neupravičene;
               
            
                  —
               
               
                  po potrebi razglasi za ničen sklep z dne 1. oktobra 2021, s katerim je bila zavrnjena upravna pritožba, ki je bila 1. aprila 2021 vložena zoper odločbo z dne 5. februarja 2021;
               
            
                  —
               
               
                  razglasi za ničen sklep z dne 20. aprila 2021, s katerim je bilo ugotovljeno, da je bila odsotnost tožeče stranke med 8. januarjem 2021 in 8. aprilom 2021 neupravičena;
               
            
                  —
               
               
                  razglasi za ničen sklep z dne 3. maja 2021, s katerim je bilo ugotovljeno, da je bila odsotnost tožeče stranke med 8. aprilom 2021 in 8. junijem 2021 neupravičena;
               
            
                  —
               
               
                  po potrebi razglasi za ničen sklep z dne 27. oktobra 2021, s katerim je bila zavrnjena upravna pritožba, ki je bila 18. junija 2021 vložena zoper sklepa z dne 20. aprila 2021 in 3. maja 2021;
               
            
                  —
               
               
                  EIB naloži izplačilo plače za obdobja od 29. maja 2020 do 8. januarja 2021, od 8. januarja 2021 do 8. aprila 2021 in od 8. aprila 2021 do 8. junija 2021, pri čemer je treba izplačilo povišati za zamudne obresti po obrestni meri Evropske centralne banke, povišani za 2 odstotni točki;
               
            
                  —
               
               
                  EIB naloži povračilo škode, ki je nastala tožeči stranki;
               
            
                  —
               
               
                  EIB naloži plačilo stroškov postopka.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri tožbene razloge.
      
                  1.
               
               
                  Prvi tožbeni razlog se nanaša na kršitev členov 2.3, 3.3, 3.4 in 3.6 Priloge X k upravnim predpisom, kršitev člena 34 Listine Evropske unije o temeljnih pravicah v povezati s členi 2.3, 3.3, 3.4 in 3.6 upravnih določb, očitno napako pri presoji, kršitev obveznosti skrbnega ravnanja in zlorabo prava.
               
            
                  2.
               
               
                  Drugi tožbeni razlog se nanaša na kršitev potrebne skrbnosti, kršitev člena 41 Listine in očitno napako pri presoji.
               
            
                  3.
               
               
                  Tretji tožbeni razlog se nanaša na kršitev člena 33b Kadrovskih predpisov in člena 11 upravnih določb.